钦定古今图书集成/明伦汇编/氏族典/第032卷 > 《凌迪知万姓统谱》 > 容若玉
## 钦定古今图书集成/明伦汇编/氏族典/第032卷 > 《凌迪知万姓统谱》 > 容若玉

按《安庆府志》：“若玉，号崑石，万历甲戌进士，授晋州守，
多善政，历升江西岭北道。履任即值岑贼啸聚广中
和平诸境，贼党声言奔赣，势张甚。会抚道俱迁去，若
玉以一人摄藩司事，兼程假节钺镇之。拮据行间，积
劳成疾，卒于官。家无长物，藩臬赙之归葬焉。”